Aase Synnøve Falch

Aase Synnøve Falch (født 9. november 1934) er en norsk lyriker og romanforfatter, bosatt i Tromsø.

Falch vokste opp i Nordreisa, og bodde flere år i Finnmark og Nordland før hun bosatte seg i Tromsø. Hun har arbeidet på skoleinternat, på sykehus og reist i innen- og utenriksfart.

Under Andre verdenskrig var Falch, og hennes familie, blant de som ble evakuert fra Storvik (Nordreisa) til Ervik og Årnes i 1944. De ble først evakuert med skøyte til Tromsø, der hun opplevde bombingen og senkningen av «Tirpitz». Videre ble de sendt med skøyte til Ervik utenfor Harstad, og innkvartert i et hus på Årnes. Evakueringen satte preg på Falchs senere forfatterskap, og er tema i de fleste av hennes bøker.

Falch debuterte som syttiåring i med lyrikksamlingen Vær og uvær i natur og sinn. Hun romandebuterte i 2006 med boka Blåkammerset. Siden har hun kommet med flere nye romaner.

I 2009 ga hun ut boka De kaller meg Ann : sju møter, en bok hun hadde arbeidet med i tre år. Her lar hun seks personer fra Thailand og Vietnam fortelle sine historier: En friserdame, en barkeeper, en prostituert, en servitør, en forretningskvinne, en lege og en ung mann som vil bli kvinne.

Romanen Dukkemennene (2016) ble innkjøpt av Kulturrådet.

 Bibliografi 
 2004: Vær og uvær i natur og sinn (lyrikk), Faldi forlag
 2005: Folk æ møtte i drøm og virkelighet (lyrikk), Faldi forlag
 2006: Blåkammerset (roman), Nordnorsk forlag
 2007: I lyset fra ei måneskinnslampe (roman), Nordnorsk forlag
 2008: Kittys hus (roman), Falch Forlag
 2009: De kaller meg Ann : sju møter (dokumentariske fortellinger), Falch Forlag
 2010: Dukkemennene (roman), Margbok
 2016: Steinete stier (roman), Falch Forlag
 2018: Det dages (roman), Falch Forlag
 2020: Over havet henger himmelen (roman), Falch Forlag

 Referanser 

 Kilder 
 Presentasjon av Aase S. Falch i Forfatterkatalogen på Forfattersentrums nettsider

Kategori:Norske romanforfattere
Kategori:Norske lyrikere
Kategori:Personer fra Tromsø kommune
Kategori:Personer fra Nordreisa kommune
Kategori:Fødsler i 1934